Breithiúnas na Cúirte Ginearálta an 14 Meán Fómhair 2022 – Google agus Alphabet v an Coimisiún (Google Android)

(Cás T-604/18) (1)

(Iomaíocht - Mí-úsáid ceannasachta - Gléasanna móibíleacha cliste - Cinneadh go bhfuil Airteagal 102 CFAE agus Airteagal 54 de Chomhaontú LEE á sárú - Coincheapa an ardáin agus an mhargaidh iltaobhach (“éiceachóras”) - Córas oibriúcháin (Google Android) - Aipmhargadh (Play Store) - Feidhmchláir cuardaigh agus brabhsáilte (Google Search agus Chrome) - Comhaontaithe le monaróirí gléasanna agus le hoibreoirí líonraí móibíleacha - Sárú aonair agus leanúnach - Coincheapa an phlean fhoriomláin agus an iompair arna gcur chun feidhme mar chuid den sárú sin (cuacha earraí, íocaíochtaí eisiachais agus oibleagáidí frith-ilroinnte) - Éifeachtaí eisiacha - Cearta na cosanta - Dlínse gan teorainn)

(2022/C 432/17)

Teanga an cháis: an Béarla

Páirtithe

Iarratasóirí: Google LLC (Mountain View, California, na Stáit Aontaithe) agus Alphabet, Inc. (Mountain View) (ionadaithe: N. Levy, J. Schindler, A. Lamadrid de Pablo, J. Killick, A. Komninos, G. Forwood, Dlíodóirí, P. Stuart, D. Gregory, H. Mostyn, Abhcóidí, agus M. Pickford, QC)

Cosantóir: an Coimisiún Eorpach (ionadaithe: N. Khan, A. Dawes, C. Urraca Caviedes agus F. Castillo de la Torre, i gcáil Gníomhairí)

Idiragraí ag tacú leis na hiarratasóirí: Application Developers Alliance (Washington, D. C., na Stáit Aontaithe) (ionadaithe: A. Parr, S. Vaz, Aturnaetha, agus R. Baena Zapatero, Dlíodóir), Computer & Communications Industry Association (Washington, D. C.) (ionadaithe: E. Batchelor, T. Selwyn Sharpe, Aturnaetha, agus G. de Vasconcelos Lopes, Dlíodóir), Gigaset Communications GmbH (Bocholt, an Ghearmáin) (ionadaí: J.-F. Bellis, Dlíodóir), HMD global Oy (Heilsincí, an Fhionlainn) (ionadaithe: M. Glader agus M. Johansson, Dlíodóirí), Opera Norway AS, Opera Software AS roimhe seo (Osló, an tIorua) (ionadaithe: M. Glader agus M. Johansson, Dlíodóirí)

Idiragraithe ag tacú leis an gcosantóir: BDZV – Bundesverband Digitalpublisher und Zeitungsverleger eV, Bundesverband Deutscher Zeitungsverleger eV roimhe seo (Beirlín, an Ghearmáin) (ionadaithe: T. Höppner, Ollamh, agus P. Westerhoff, Dlíodóir), Biúró Eorpach na gCumann Tomhaltóirí (BEUC) (an Bhruiséil, an Bheilg) (ionadaí: A. Fratini, Dlíodóir), FairSearch AISBL (an Bhruiséil) (ionadaithe: T. Vinje, D. Paemen agus K. Missenden, Dlíodóirí), Qwant (Páras, an Fhrainc) (ionadaithe: T. Höppner, Ollamh, agus P. Westerhoff, Dlíodóir), Seznam.cz, a.s. (Prág, Poblacht na Seice) (ionadaithe: M. Felgr, T. Vinje, D. Paemen, J. Dobrý agus P. Chytil, Dlíodóirí), Verband Deutscher Zeitschriftenverleger eV (Beirlín) (représentants: M. Höppner, Ollamh, agus P. Westerhoff, Dlíodóir)

Ábhar

Lena chaingean faoi Airteagal 263 CFAE, iarrann na hiarratasóirí, go príomha, go neamhneofaí Cinneadh C(2018) 4761 final ón gCoimisiún an 18 Iúil 2018 maidir le himeachtaí faoi Airteagal 102 CFAE agus Airteagal 54 de Chomhaontú LEE (Cás AT.40099 – Google Android) nó, ina éagmais sin, go gcuirfí an fhíneáil ar gearradh orthu sa cinneadh sin ar ceal nó go laghdófaí é.

An chuid oibríochtúil

1. Neamhnítear Airteagal 1, 3 agus 4 de Cinneadh C(2018) 4761 final ón gCoimisiún an 18 Iúil 2018 maidir le himeachtaí faoi Airteagal 102 CFAE agus Airteagal 54 de Chomhaontú LEE (Cás AT.40099 – Google Android) a mhéid a bhaineann siad leis an gceathrú mí-úsáid mar chuid den sárú aonair agus leanúnach, lena gcuirtí mar choinníoll chun comhaontaithe comhroinnte ioncaim a chur i gcrích le monaróirí buntrealaimh agus oibreoirí líonraí móibíleacha áirithe nach ndéanfaí ach Google Search a réamh-shuiteáil ar phunann réamhshainithe gléas.

2. Socraítear méid na fíneála a fhorchuirtear ar Google LLC in Airteagal 2 de Chinneadh C(2018) 4761 final, as an sárú aonair arna dhéanamh mar is léir ó phointe 1 thuas, ag EUR 4 125 000 000; dlitear EUR 1 520 605 895 den fhíneáil sin de Alphabet, Inc. go comhpháirteach agus go leithleach.

3. Diúltaítear don chuid eile den chaingean.

4. Ordaítear do Google agus do Alphabet a gcostais féin a íoc.

5. Ordaítear don Choimisiún a chostais féin a íoc.

6. Ordaítear do Application Developers Alliance, do BDZV – Bundesverband Digitalpublisher und Zeitungsverleger eV, do Bhiúró Eorpach na gCumann Tomhaltóirí (BECT), do Computer & Communications Industry Association, do FairSearch AISBL, do Gigaset Communications GmbH, do HMD global Oy, d’Opera Norway AS, do Qwant, do Seznam.cz, a.s., agus do Verband Deutscher Zeitschriftenverleger eV a gcostais féin a íoc.

(1) IO C 445, 10.12.2018.